Kamu bisa jelasin ke aku soal Mathias Ibo dalam bahasa jawa?

Mathias Ibo (). Mathias Ibo punika salah satunggaling fisioterapis bal Indonésia. Ibo punika fisioterapis ingkang sepisanan wonten ing Tim nasional bal-balan Indonésia saha persepakbolaan Indonésia. Mathias Ibo punika gadhah katurunan campuran Indonésia-Switserlan. Sapunika, Mathias Ibo dipunpitados kaliyan Badan Tim Nasional (BTN) kanggé njabat dados fisioterapis Tim nasional bal-balan Indonésia. Sadèrèngipun, timnas namung ngendelaken dhokter tim saha tukang pijet kanggé juru main ingkang kesléo.

Mathias Ibo punika lulusan saking Universitas Thim Van Der Laan, Utrecht, Walanda. Mathias Ibo kuliyah wonten ing jurusan sport physiotherapists. Mathias ngakeni mlebet wonten ing timnas nalika kundur dhumateng kampung wonten ing kluwarganipun ing kitha Malang. Mathias Ibo lajeng dipuntembung kaliyan Iman Arif, Ketua BTN PSSI supados nyambut damel wonten ing Timnas Indonésia.

Mathias Ibo naté sekolah wonten ing Tk Panca Setya Sintang, SD/SMP Immanuel, SMUK St Albertus (Dempo), Belfast Bible College, International Academie Physiotherapy Thim van der Laan Utrecht The Netherlands. Mathias Ibo lajeng nikah kaliyan Marita Ibo.

Mathias Ibo gadhah kepénginan kanggé ndamel pusat réhabilitasi kanggé atlèt saha juru main bal ingkang cedera ing Indonésia.